Scho fir dr 20. Juni 1945 het di amerikanisch Militerregierig e Landretkumferänz fir Nordwirttebärg uf Murrhardt yygruefe. Yyglade het mer d Landret vu dr 15 nordwirttebärgische Landkrais in dr amerikanische Bsatzigszone. D Landeshauptstadt Stuegert un d Landkrais Beblenga, Esslenga, Leaberg, Nirdenga un Vaihenga sin nit verdrätte gsii, wel si um des Zyt no dr franzesische Bsatzigsmacht unterstande sin. Dr Reinhold Maier un dr Wilhelm Keil sin as ehrenamtligi Beroter bi dr Kumferänz derby gsii. Anderi Landretkumferänze het s am 11. Juli 1945 z Gmnd, am 15. Augschte 1945 z Ludwigsburg, am 10. Oktober 1945 z Bad Boll un am 21. November 1945 z Schnait gee. Bi dr Kumferänz z Schnait sin zum erschte Mol au Verdätter vum nordbadische Landesdail doo gsii.